               ЕВРОПЕЙСКА КОМИСИЯ
            Брюксел, 5.7.2018
            COM(2018) 517 final
            2018/0274(NLE)
            Предложение за
            РЕШЕНИЕ НА СЪВЕТА
            за подписване, от името на Европейския съюз, на Споразумението под формата на размяна на писма между Съюза и Китайската народна република във връзка с процедура DS492 на СТО за уреждане на спорове — „Мерки, засягащи тарифните отстъпки за някои продукти от птиче месо“

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               След доклада на специализираната група на СТО, приет на 19 април 2017 г. като част от процедура DS492 на СТО за уреждане на спорове „Мерки, засягащи тарифните отстъпки за някои продукти от птиче месо“, започната от Китайската народна република срещу Европейския съюз, ЕС трябваше да се съобрази с констатациите. Специализираната група констатира по-специално, че при разпределянето на количествата в тарифните квоти за държавите доставчици в съответствие с правилата на СТО ЕС е следвало да отчете като „специален фактор“  повишената способност на Китай да изнася продукти от птиче месо за ЕС след смекчаването на санитарните мерки през юли 2008 г. Разумният срок за изпълнение на доклада на специализираната група съгласно правилата на СТО започна да тече на 19 април 2017 г.

               На 12 март 2018 г. Съветът оправомощи Комисията да започне преговори по взаимно съгласувано решение („ВСР“) с Китай. Редовно бяха провеждани консултации със Съвета (комитет „Търговска политика“) във връзка със съдържанието и напредъка по преговорите. Преговорите с Китай доведоха до споразумение под формата на размяна на писма, което бе парафирано на 18 юни 2018 г. в Женева („споразумението“). Споразумението трябва да зачита правата на останалите доставчици, договорени в рамките на предишните преговори по член XXVIII от ГАТТ. Комисията трябва също така да предвиди прозрачно и подходящо управление на тарифните квоти.

               Тайланд посочи, че е съгласен с разпределението на ТК за Китай, предвидено в споразумението, като в най-кратки срокове се очаква и писменото му потвърждение (във всеки случай преди подписването на споразумението).

               Поради гореизложеното Европейската комисия предлага на Съвета да разреши подписването на споразумението, при условие че то бъде сключено на по-късна дата.

               •Съгласуваност с действащите разпоредби в тази област на политиката

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Съгласуваност с другите политики на Съюза

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Член 207 от Договора за функционирането на Европейския съюз (ДФЕС) във връзка с член 218, параграф 5 от ДФЕС, що се отнася до подписването на международни споразумения.

               •Субсидиарност (при неизключителна компетентност)

               Предложението е от изключителната компетентност на Съюза, в съответствие с член 3, параграф 1, буква д) от Договора за функционирането на Европейския съюз. Поради това принципът на субсидиарност не се прилага.

               •Пропорционалност

               Мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Избор на инструмент

               По силата на член 218, параграф 5 от ДФЕС се изисква решение на Съвета за разрешаване подписването на споразумението.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Консултации със заинтересованите страни

               Публикуване на пътната карта, редовни консултации с промишлеността, заинтересованите страни и държавите членки. В обратната информация, получена от Европейската асоциация за домашни птици, яйца и дивеч (EPEGA) през януари 2018 г. след публикуването на пътната карта, ясно беше изразена подкрепа за откриването на допълнителните квоти.

               •Събиране и използване на експертни становища

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Оценка на въздействието

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Пригодност и опростяване на законодателството

               Неприложимо — мярката се предприема в изпълнение на доклад на специализирана група на СТО,  задължение на Съюза съгласно Споразумението за СТО.

               •Основни права

               Неприложимо.

               4.ОТРАЖЕНИЕ ВЪРХУ БЮДЖЕТА

               Вж. финансовата обосновка.

               5.ДРУГИ ЕЛЕМЕНТИ

               •Планове за изпълнение и механизъм за наблюдение, оценка и докладване

               Комисията предлага на Съвета Споразумението под формата на размяна на писма с Китай да бъде подписано от името на Съюза. Успоредно с това на Съвета е представено и отделно предложение за сключването на споразумението като ВСР.

               Последиците от споразумението са следните:

               Европейският съюз ще открие следните тарифни квоти (ТК):

               –ТК от 6060 тона за тарифна линия 1602.3929 (с конкретно разпределение по държави в размер на 6000 тона за Китай и 60 тона за всички останали държави) при 10,9 % ставка на митото в рамките на квотата

               –ТК от 660 тона за тарифна линия 1602.3985 (с конкретно разпределение по държави в размер на 600 тона за Китай и 60 тона за всички останали държави) при 10,9 % ставка на митото в рамките на квотата

               –ТК erga omnes от 5000 тона за тарифна линия 1602.3219 при 8 % ставка на митото в рамките на квотата

               Комисията ще приеме регламенти за изпълнение във връзка с разширяването и управлението на съответните квоти, съгласно член 187, буква а) от Регламента за единната обща организация на пазара (ООП) (Регламент (ЕС) № 1308/2013).

               Тези мерки по прилагането са в процес на изготвяне успоредно с настоящото предложение.

               След откриването на квотите ЕС и Китай ще уведомят Органа на СТО за уреждане на спорове, че споразумението представлява ВСР по отношение на спор DS492.

               •Обяснителни документи (за директивите)

               Неприложимо.

               •Подробно разяснение на конкретните разпоредби на предложението

               Неприложимо.

               2018/0274 (NLE)

               Предложение за

               РЕШЕНИЕ НА СЪВЕТА

               за подписване, от името на Европейския съюз, на Споразумението под формата на размяна на писма между Съюза и Китайската народна република във връзка с процедура DS492 на СТО за уреждане на спорове — „Мерки, засягащи тарифните отстъпки за някои продукти от птиче месо“

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)На 12 март 2018 г. Съветът оправомощи Комисията да започне преговори по взаимно съгласувано решение с Китай в контекста на процедура DS492 на СТО за уреждане на спорове — „Мерки, засягащи тарифните отстъпки за някои продукти от птиче месо“.

               (2)Преговорите приключиха, като на 18 юни 2018 г. беше парафирано споразумение под формата на размяна на писма между Европейския съюз и Китай.

               (3)Споразумението следва да бъде подписано от името на Съюза, при условие за сключването му на по-късна дата,

               ПРИЕ НАСТОЯЩОТО РЕШЕНИЕ:

               Член 1

               Подписването на Споразумението под формата на размяна на писма между Европейския съюз и Китай се одобрява от името на Европейския съюз, при условие че споразумението бъде сключено
                  1
               .

               Текстът на споразумението, което ще бъде подписано, е приложен към настоящото решение.

               Член 2

               Председателят на Съвета се оправомощава да определи лицето(лицата), оправомощени да подпишат споразумението от името на Съюза.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

               ЗАКОНОДАТЕЛНА ФИНАНСОВА ОБОСНОВКА

                        Приложение

                        ФИНАНСОВА ОБОСНОВКА

                        FinancSt/18/ 2693978

                        CMaj

                        6.146.2018.1

                        agri.ddg1.a.2(2018)2626366

                        ДАТА: 7.5.2018 г.

                        1.

                        БЮДЖЕТЕН РЕД:

                        Глава 12 — Мита и други задължения

                        БЮДЖЕТНИ КРЕДИТИ:

                        22 844 милиона евро

                        2.

                        ЗАГЛАВИЕ: Предложение за РЕШЕНИЕ НА СЪВЕТА за подписване, от името на Европейския съюз, на Споразумението под формата на размяна на писма между Съюза и Китайската народна република във връзка с процедура DS492 на СТО за уреждане на спорове — „Мерки, засягащи тарифните отстъпки за някои продукти от птиче месо“

                        3.

                        ПРАВНО ОСНОВАНИЕ: Договор за функционирането на Европейския съюз и по-специално член 207 във връзка с член 218, параграф 5.

                        4.

                        ЦЕЛИ: Разрешаване подписването на споразумението за откриване на тарифни квоти за някои продукти от птиче месо с конкретно разпределение на количествата за Китай и всички останали държави след процедура DS492 на СТО за разрешаване на спорове.

                        5.

                        ФИНАНСОВО ОТРАЖЕНИЕ

                        ТЕКУЩ ФИНАНСОВ ПЕРИОД
                        2018 г.
                        (млн. евро)

                        ФИНАНСОВА ГОДИНА

                        2019 г.

                        (млн. евро)

                        СЛЕДВАЩИ ФИНАНСОВИ ГОДИНИ

                        2020 г. и след нея

                        (млн. евро)

                        5.0

                        РАЗХОДИ

                        -
                              ЗА СМЕТКА НА БЮДЖЕТА НА ЕС
                        (ВЪЗСТАНОВЯВАНИЯ/ИНТЕРВЕНЦИИ)

                        -
                              НА НАЦИОНАЛНИТЕ ОРГАНИ

                        -
                              ДРУГИ

                        N.A.

                        -

                        -

                        5.1

                        ПРИХОДИ

                        -
                              СОБСТВЕНИ РЕСУРСИ НА ЕС
                        (НАЛОЗИ/МИТА)

                        -
                              НАЦИОНАЛНИ

                        N.A.

                        -

                        -

                        5.2

                        МЕТОД НА ИЗЧИСЛЕНИЕ:

                        6.0

                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?

                        ДА/НЕ

                        6.1

                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?

                        ДА/НЕ

                        6.2

                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?

                        ДА/НЕ

                        6.3

                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?

                        ДА/НЕ

                        ЗАБЕЛЕЖКИ: Финансовото отражение на откриването на тарифните квоти е оценено във финансовата обосновка, приложена към предложението на Комисията за Решение на Съвета за сключване на Споразумението между Съюза и Китайската народна република.

                     (1)

                        Текстът на споразумението ще бъде публикуван с решението за неговото сключване.

    ---documentbreak---

               ЕВРОПЕЙСКА КОМИСИЯ
            Брюксел,5.7.2018
            COM(2018) 517 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за подписване, от името на Европейския съюз, на Споразумението под формата на размяна на писма между Съюза и Китайската народна република във връзка с процедура DS492 на СТО за уреждане на спорове — „Мерки, засягащи тарифните отстъпки за някои продукти от птиче месо“

               ПРИЛОЖЕНИЕ

               СПОРАЗУМЕНИЕ ПОД ФОРМАТА НА РАЗМЯНА НА ПИСМА

               Между Европейския съюз и Китайската народна република във връзка с DS492 „Европейски съюз — Мерки, засягащи тарифните отстъпки за някои продукти от птиче месо“

               А. Писмо от Европейския съюз

               Уважаема госпожо/Уважаеми господине,

               Имам честта да се обърна към Вас във връзка с горепосочения спор в рамките на СТО и резултатите от водените между нас преговори за постигане на взаимно съгласувано решение.

               Европейският съюз ще открие следните тарифни квоти (ТК)
                  1
               :

               ТК от 6060 тона за тарифна линия 1602.3929 (с конкретно разпределение по държави в размер на 6000 тона за Китай и 60 тона за всички останали държави) при 10,9 % ставка на митото в рамките на квотата;

               ТК от 660 тона за тарифна линия 1602.3985 (с конкретно разпределение по държави в размер на 600 тона за Китай и 60 тона за всички останали държави) при 10,9 % ставка на митото в рамките на квотата;

               ТК erga omnes от 5000 тона за тарифна линия 1602.3219 при 8 % ставка на митото в рамките на квотата.

               Европейският съюз и Китай ще се уведомят взаимно за приключването на вътрешните процедури, необходими за влизането в сила на настоящото споразумение. Споразумението влиза в сила 14 дни след датата на получаване на последното уведомление. Европейският съюз открива горепосочените ТК от датата на влизане в сила на настоящото споразумение.

               След откриването на ТК Европейският съюз и Китай ще уведомят Органа за уреждане на спорове (DSB), че настоящото споразумение представлява взаимно съгласувано решение по член 3.6 от ДППУС по отношение на DS492 „Европейски съюз — Мерки, засягащи тарифните отстъпки за някои продукти от птиче месо“. Въз основа на това Китай потвърждава, че по отношение на DS492 няма да иска започване на процедури по член 21.5 от ДППУС, нито спиране на отстъпките или на други задължения по член 22.6 от ДППУС, стига Европейският съюз да изпълнява всички свои задължения по настоящото споразумение.

               Ще Ви бъда задължен, ако потвърдите дали Вашето правителство е съгласно с гореизложеното.

               Имам честта да предложа, ако гореизложеното е приемливо за Вашето правителство, настоящото писмо и Вашето потвърждение заедно да представляват споразумение под формата на размяна на писма между Европейския съюз и Китайската народна република.

               Моля, приемете, уважаеми господине/уважаема госпожо, моите най-дълбоки почитания.

               Копие: Тайланд

               От името на Европейския съюз

               Б. Писмо от Китай

               Уважаема госпожо/Уважаеми господине,

               Имам честта да потвърдя получаването на Ваше писмо с днешна дата със следния текст:

               „Имам честта да се обърна към Вас във връзка с горепосочения спор в рамките на СТО и резултатите от водените от нас преговори за постигане на взаимно съгласувано решение.

               Европейският съюз ще открие следните тарифни квоти (ТК)
                  2
               :

               ТК от 6060 тона за тарифна линия 1602.3929 (с конкретно разпределение по държави в размер на 6000 тона за Китай и 60 тона за всички останали държави) при 10,9 % ставка на митото в рамките на квотата;

               ТК от 660 тона за тарифна линия 1602.3985 (с конкретно разпределение по държави в размер на 600 тона за Китай и 60 тона за всички останали държави) при 10,9 % ставка на митото в рамките на квотата;

               ТК erga omnes от 5000 тона за тарифна линия 1602.3219 при 8 % ставка на митото в рамките на квотата.

               Европейският съюз и Китай ще се уведомят взаимно за приключването на вътрешните процедури, необходими за влизането в сила на настоящото споразумение. Споразумението влиза в сила 14 дни след датата на получаване на последното уведомление. Европейският съюз открива горепосочените ТК от датата на влизане в сила на настоящото споразумение.

               След откриването на ТК Европейският съюз и Китай ще уведомят Органа за уреждане на спорове (DSB), че настоящото споразумение представлява взаимно съгласувано решение по член 3.6 от ДППУС по отношение на DS492 „Европейски съюз — Мерки, засягащи тарифните отстъпки за някои продукти от птиче месо“. Въз основа на това Китай потвърждава, че по отношение на DS492 няма да иска започване на процедури по член 21.5 от ДППУС, нито спиране на отстъпките или на други задължения по член 22.6 от ДППУС, стига Европейският съюз да изпълнява всички свои задължения по настоящото споразумение.“

               С настоящото имам честта да изразя съгласието на моето правителство с гореизложеното писмо.

               От името на Китайската народна република

                     (1)

                        Разпределеното за Китай количество по първите две тарифни квоти е съгласувано с Тайланд.

                     (2)

                        Разпределеното за Китай количество по първите две тарифни квоти е съгласувано с Тайланд.